लातेहार क्रिकेट संघ भंग करने पर अमिताभ चौधरी पर केस दर्ज
वर्ष2013 में लातेहार जिला क्रिकेट संघ चुनाव से जुड़े एक मामले में सीजीएम तौफीक अहमद की अदालत ने सोमवार को संज्ञान लेते हुए झारखंड स्टेट क्रिकेट एसोसिएशन (जेएससीए) के पूर्व अध्यक्ष अमिताभ चैधरी और लातेहार जिला क्रिकेट संघ के वर्तमान अध्यक्ष पंकज सिंह पर आईपीसी की विभिन्न धाराओं के तहत संज्ञान लिया है। लातेहार जिला क्रिकेट संघ के पूर्व सचिव विनीत कुमार मधुकर द्वारा दायर वाद संख्या 367/2014 में सोमवार को लातेहार सीजीएम की अदालत ने भारतीय दंड संहिता (आईपीसी) की धारा 120 (बी), 419, 465, 467 471 के तहत कॉग्नीजेंस लिया। मालूम हो कि लातेहार में 2013 में जिला क्रिकेट संघ चुनाव को लेकर विवाद की स्थिति पैदा करने और चुनी हुई कमेटी को जबरदस्ती हटाने का आरोप लगाते हुए विनीत मधुकर ने मुकदमा दायर किया था। जिसपर सीजीएम की अदालत ने संज्ञान लिया। अदालत ने मामले की अगली सुनवाई के लिए 21 मार्च की तिथि मुकर्रर की है।
विनीत ने कोर्ट के संज्ञान लेने पर कहा कि मुझे कानून पर पूरा भरोसा है। न्याय की हमेशा जीत होती है। अमिताभ चौधरी ने चुनी हुई कमेटी को हटा दिया था।
awa_Deva hin_Deva hin_Deva